b'\n_START_ARTICLE_\nOtologija\n_START_PARAGRAPH_\nOtolog\xc3\xadja je medicinska veda o zgradbi, funkciji in boleznih u\xc5\xa1es. Zdravnik specialist za bolezni u\xc5\xa1es se imenuje otol\xc3\xb3g/inja._NEWLINE_Gre za o\xc5\xbeje podro\xc4\x8dje otorinolaringologije; otologija je zajeta v specialisti\xc4\x8dni \xc5\xa1tudij otorinolaringologije. Splo\xc5\xa1ni del specializacije otorinolaringologije traja 48 mesecev; od tega je 9 mesecev namenjenih poglobljenemu \xc5\xa1tudiju otologije. Po opravljenem splo\xc5\xa1nem delu sledi usmerjeni del v trajanju 24 mesecev, ki pomeni usmeritev v subspecializacijo, med katerimi je na voljo otologija.'